"Suhteid Venemaaga peab vaatlema kahel tasandil - esiteks liikmesriigi tasandil, kus peame olema seisukohal, et ajakohastel teemadel rääkimine on mõistlikum kui suhete katkestamine. Vastasel juhul langeb Venemaa veel suuremasse isolatsiooni. Aga Euroopa Liidu tasandil peab meie sõnumiks olema see, et liit arvestaks meie, väikeriikide soovide ja hirmudega, kes me oleme kogenud teistsugust ajalugu. Liidu suhtlus Venemaaga ei saa lähtuda huvidest, mis käivad üle nõrgemate ehk idaeurooplaste  peade," ütles Saks oma kõnes.